ย่อยข่าวกองทุน
อเบอร์ดีนคว้า Best Fund House
20 ส.ค. 2554

อเบอร์ดีนคว้า Best Fund House
น.ส.สุจารี จันทร์สว่าง กรรมการการเงินและปฏิบัติการ รักษาการประธานเจ้าหน้าที่บริหาร บลจ.อเบอร์ดีน กล่าวว่า บลจ.อเบอร์ดีน ได้รับรางวัล Best of The Best Country Award ประเภท “Best Fund House” ซึ่งจัดโดยนิตยสาร Asia Asset Manangement 
ทั้งนี้ อเบอร์ดีนเข้ามาดำเนินธุรกิจจัดการลงทุนในประเทศไทย ตั้งแต่ปี 2545 โดยนำเสนอผลิตภัณฑ์ที่มีความแตกต่างจากคู่แข่งในอุตสาหกรรมเนื่องจากสามารถนำผลิตภัณฑ์จากทั่วโลกมานำเสนอแก่นักลงทุนไทย ด้วยความเป็นผู้นำด้านกองทุนรวมตราสารทุนที่ลงทุนในต่างประเทศ (FIF) จึงเชื่อว่าเป็นหนึ่งในอุตสาหกรรมนี้
อย่างไรก็ตาม อเบอร์ดีนมีแผนในการนำเสนอผลิตภัณฑ์ใหม่ๆ ซึ่งเป็นผลิตภัณฑ์ของกลุ่มอเบอร์ดีนแก่นักลงทุน เพื่อโอกาสในการลงทุนในต่างประเทศ ขณะเดียวกันอเบอร์ดีนมีเครือข่ายผู้สนับสนุนการขายผ่านทางธนาคารระดับโลกและบริษัทหลักทรัพย์ชั้นนำที่ดำเนินธุรกิจในไทย 
บลจ.ธนชาตขายกองทุน 6 เดือน 
บลจ.ธนชาต เปิดเผยว่า บริษัทจะเสนอขายกองทุนเปิดธนชาตตราสารหนี้ 10 (TFIX10) อายุโครงการประมาณ 6 เดือน มูลค่าโครงการ 2,000 ล้านบาท ลงทุนขั้นต่ำเพียง 1,000 บาท เสนอขายเพียงครั้งเดียว (IPO) ระหว่างวันที่ 28 มี.ค.-4 เม.ย. 2554 
กองทุนเน้นลงทุนในหรือมีไว้ซึ่งตราสารแห่งหนี้ภาคเอกชนและหรือภาครัฐ ที่มีคุณภาพ มีความสามารถในการชำระดอกเบี้ยหรือเงินต้นสูง และหรือเงินฝากหรือตราสารที่เทียบเท่าเงินสด หรือหลักทรัพย์หรือทรัพย์สินอื่น หรือการหาดอกผลโดยวิธีอื่นตามที่สำนักงานคณะกรรมการ ก.ล.ต.กำหนดหรือเห็นชอบให้กองทุนลงทุนได้ กองทุนดังกล่าวเป็นทางเลือกในการลงทุนให้กับผู้ลงทุนที่ต้องการลงทุนระยะสั้นในกองทุนที่เน้นลงทุนในตราสารความเสี่ยงต่ำภาครัฐ